lflage/wiki-talks huggingface dataset:
Keskustelu:David Foster Wallace

message: Olen tätä kehitellyt pikku hiljaa pääasiassa D. T. Maxin elämäkerran pohjalta, mutta myös Sutisen artikkelikokoelmasta on tullut aineistoa. Työ ei lopu tähän, mutta ajattelin jonkinlaista välitilinpäätöstä. Suomennetuista teoksista on tehty artikkelit, samoin kesken jäänestä Pale Kingistä, jota ei ole (vielä) suomennettu. Muutama punainne linkki artikkelissa on vielä, mutta en ole varma onko niistä kaikista edes tarpeen tehdä artikkelia. Aineistoa ei välttämättä ole kaikkiin. Ja lupaavassahan voi olla punaisia. --Abc10 (keskustelu) 3. heinäkuuta 2021 kello 10.55 (EEST)
replies: text: Kannatan . Kieli oli paikoin kömpelöä, pitkiä polveilevia lauseita vailla selkeää johtoajatusta jne. Napsin niitä lyhyemmiksi ja korjailin muutenkin. Väliotsikkoja kannattaa merkitä vähän tiheämmin, se jäsentää ajatuksen kulkua mukavasti ja helpottaa oikean kohdan löytämistä. Joissakin kohdissa viite oli välimerkin jälkeen, joissakin sitä ennen. Oletan, ettet halua jälkimmäisellä vihjata, että viite sisältää vain osan artikkeliin merkitystä tiedosta. Kannatukseni on sikäli ehdollinen, että jos artikkelissa on lähteetöntä tietoa, sitä ei tietenkään voi valita millekään laatutasolle. --Miihkali (K • M) 7. heinäkuuta 2021 kello 17.51 (EEST)
replies: text: : Kiitos korjauksista. Jos nyt olen ollut riittävän huolellinen, lähteettömiä ei pitäisi olla enää. Poistit näköjään luokan, joka siinä on ollut alusta lähtien. En itsekään pidä sitä tarpeellisena, mutta sen voi joku siihen joskus vielä palauttaa. Luokan olemassaolosta voisi tietysti kääydä kahvihuonekeskustelua. --Abc10 (keskustelu) 7. heinäkuuta 2021 kello 18.08 (EEST)
replies: text: :: Itsemurhan tehneet on kieltämttä makaaberi tapa luokitella ihmisiä. En kuitenkaan poistanut sitä tästä syystä, vaan siirsin sen pääluokkaan. Jos artikkelin aiheesta on oma luokkansa, ei muita luokkia tarvita, poikkeuksena erilaiset Wikipedian ylläpitoon liittyvät luokat. --Miihkali (K • M) 8. heinäkuuta 2021 kello 16.52 (EEST)
replies: text: ::: Aivan, niin. Toisaalta itsemurha koskee henkilöä eikä tuotantoa. Mutta miten vaan. Jostain syystä kohdalle on osunut viime aikoina useita itsemurhan tehneitä kirjailijoita. Tai onko sitten kirjailijoiden yleinen kuolinsyy juuri se. Tosin Netta Muskett taisi kuolla luonnollisen kuoleman--Abc10 (keskustelu) 8. heinäkuuta 2021 kello 19.18 (EEST)

text: Käy lupaavaksi. --PtG (keskustelu) 11. heinäkuuta 2021 kello 09.02 (EEST)
Kannatusta lupaavaksi. Merkitään. --PtG (keskustelu) 23. heinäkuuta 2021 kello 16.52 (EEST)
</div>
thread_title:  Laatuarviointi
Keskustelu:Mirjami Kuosmanen

message: Joissakin kohdissa artikkelin teksti on mielestäni liian samanlaista kuin lähteessä. Muita lähteitä ei pysty ainakaan heti tarkistamaan, mutta tässä on pari esimerkkiä Seurasta:
Seura:
Mirjami palasi näyttämölle syksyllä 1962, jolloin hän esitti Intimiteatterissa Henrik Ibsenin Meren naisen nimiosaa. Aihe oli kummitellut Mirjamin mielessä jo 1950-luvulta lähtien.
Näytelmästä tuli todellinen tahtojen taisto, kun ohjaaja Mauno Mannisen ja näyttelijän näkemyksissä oli ristiriitoja.
Artikkeli:
Kuosmanen palasi näyttämölle syksyllä 1962, jolloin hän esitti Henrik Ibsenin Meren naisen nimiroolin Intimiteatterissa. Aihe oli kummitellut Kuosmasen mielessä jo 1950-luvulta lähtien. Näytelmästä tuli oikea tahtojen taisto, kun Kuosmaselle ja ohjaaja Mauno Manniselle tuli erimielisyyksiä.
Seura:
Kerran Mirjami osallistui ainoana naisena Jyväskylän ympärijuoksuun koulunsa ankkurina. Kilpailun voitti eräs poliisi, mutta suurimman yleisönsuosion sai ”urheilukenttien amazooni” Mirjami.
Artikkeli:Kerran hän osallistui ainoana naisena Jyväskylän ympärijuoksuun koulunsa ankkurina. Kilpailun voitti eräs poliisi, mutta suurimman yleisönsuosion sai ”urheilukenttien amazooni” Mirjami.
Muutaman sanan vaihtaminen (ristiriitoja/erimielisyyksiä) ei mielestäni tee näin selkeää kopiointia hyväksyttäväksi. Lähteen tiedot pitäisi esittää omin sanoin, jottei artikkelissa syyllistytä tekijänoikeuksien rikkomiseen. Etenkin, kun kuka tahansa voi käyttää ja julkaista tätä Wikipedian artikkelia (lisenssiehtojen mukaisesti), niin se voi olla noloa (isommista ongelmista puhumattakaan), jos sitten vasta huomataan, että alkuperäinen kirjoittaja onkin Seuran toimittaja. -kyykaarme (keskustelu) 4. heinäkuuta 2021 kello 14.08 (EEST)
thread_title:  Artikkelin ja lähteen tekstien samankaltaisuus
Keskustelu:Westward the Course of Empire Takes Its Way

message: @Ondraknamra: Mistähän tämä nimen suomennos on peräisin? Jos on omatekoinen, ehdottaisin siirtämistä englanninkieliselle nimelle. --Abc10 (keskustelu) 4. heinäkuuta 2021 kello 16.23 (EEST)
replies: text: Loin artikkelin neljä vuotta sitten sillä nimellä, jota @Risukarhi oli käyttänyt Emanuel Leutzen sivulla 6. heinäkuuta 2014. Jälkeenpäin ajateltuna pidän englanninkielistä nimeä sopivampana ja kannatan itse sivun siirtämistä. -Ondraknamra (keskustelu) 4. heinäkuuta 2021 kello 18.07 (EEST)
replies: text: :Se oli luultavasti keksimäni omatekoinen suomennos, jota ei oikeastaan olisi pitänyt käyttää Leutze-artikkelissakaan. Käännös ei ole edes kovin hyvä tai luonteva, sen tarkoitus oli lähinnä toimia edes jonkinlaisena suomenkielistä lukijaa palvelevana ratkaisuna, kunnes suomenkielinen lähde löytyisi. Ei tullut mieleenikään, että joku loisi maalauksesta artikkelin tälle nimelle. Joitain kuvailevia maalausten nimiä voi melko ongelmattomasti suomentaa suoraan kääntämällä ("sen-ja-sen muotokuva", "maisema siitä-ja-siitä paikasta"), mutta tällaista runonsäkeeseen perustuvaa korkealentoista nimeä ei olisi tosiaan pitänyt lähteä tulkitsemaan suomeksi. Ainakaan Googlella tälle ei löydy suomenkielistä nimeä, joten parasta tosiaan käyttää englanninkielistä. --Risukarhi (keskustelu) 4. heinäkuuta 2021 kello 18.52 (EEST)
replies: text: ::George Berkeleyn runon säkeistö, josta maalauskin on saanut nimensä, on suomennettuna D. T. Maxin David Foster Wallace -kirjassa, mutta se on minusta suomentaja Heikki Karjalaisen kyseiseen kohtaan tekemä tilapäissuomennos, enkä siksi lainaa sitä tähän. Koko runoa en ole löytänyt mistään suomennettuna. Siirrettäneen siis englanninkieliselle nimelle. --Abc10 (keskustelu) 4. heinäkuuta 2021 kello 19.17 (EEST)
replies: text: :::Siirsin artikkelin tämän keskustelun pohjalta ja poistin suomennoksen myös Leutzen artikkelista. Ihan yleisestä mielenkiinnosta: miten tämä säe on tuossa kirjassa suomennettu? --Risukarhi (keskustelu) 4. heinäkuuta 2021 kello 19.32 (EEST)
replies: text: :::: No kun pyydät, niin tässä: "Länteen kulkee valtakunnan tie". Jos joku erityisesti runosuomentaja suomentaisi runon kokonaan, se voisi muuttua aivan toiseksi. Sitä odotellessa. --Abc10 (keskustelu) 4. heinäkuuta 2021 kello 19.39 (EEST)
thread_title:  Maalauksen nimi?
Keskustelu:Fushimi Inari-taisha

message: Riittäisikö hyväksi? Mielestäni tästä puuttuu enää lähinnä yksityiskohtaisempaa tietoa eri sivu- ja alipyhäköistä, joita on lukuisia ja joista on haastavaa löytää lähteitä. --Epiq (keskustelu) 4. heinäkuuta 2021 kello 17.23 (EEST)
replies: text: Musta riittää. --PtG (keskustelu) 11. heinäkuuta 2021 kello 09.19 (EEST)

text: Riittää hyväksi. --Lakritsa (keskustelu) 28. heinäkuuta 2021 kello 14.45 (EEST)
replies: text: : Arkistoin ja merkitsen. --Miihkali (K • M) 4. elokuuta 2021 kello 09.36 (EEST)
</div>
thread_title:  Laatuarviointi
Keskustelu:Viveca Hollmerus

message: Onkohan oikea sukunimi Hollmérus? Googlen perusteella näin voisi olla.--MAQuire (keskustelu) 5. heinäkuuta 2021 kello 00.22 (EEST)
replies: text: Viveca Hollmeruksen kuolinilmoituksessa on kirjoitettu Hollmerus. Samoin Kirkko Helsingissä hautahaussa Helsingin SRKY kirjoittaa (kirkonkirjoista) Vivecan isän Hugo Ragnar Hollmerus ja äitinsä Margit Hollmerus (siis myös ilman etuliitettä von Willebrand-). Kansalliskirjaston sanomalehtien digihaussa myöskin kaikki lehdet ovat kirjoittaneet Ragnar Hollmerus tai Hugo Ragnar Hollmerus, niin 50-vuotissyntymäpäivä- kuin 60-vuotiskirjoituksissa sekä myös Ragnarin oppiarvojen kuulutuksissa ja muissa maininnoissa, ainakin vuodesta 1920. Myös SKS matrikkelissa on kirjoitettu Viveca Hollmerus ja vanhempien sukunimi Hollmerus.Jaheik (keskustelu) 9. lokakuuta 2022 kello 12.35 (EEST)
thread_title:  Sukunimi
Keskustelu:Risto Pohjanpalo

message: Google-haku Risto Pohjanpalo tuottaa "näyteikkunaan" (vai mikä sen nimi on) pätkän tästä artikkelista ja valokuvan. Valokuva esitää kuitenkin toista, saman nimistä henkilöä. Google-haun lopputuloksiin emme voi vaikuttaa muuten kuin antamalla Googlelle palautetta. --Htm (keskustelu) 5. heinäkuuta 2021 kello 07.07 (EEST)
thread_title:  Google-haku
Keskustelu:Loude

message: Tämän majoitteen nimi on Nykysuomen sanakirjan mukaan loude. Kielitoimiston verkkosanakirjasta  ei ole apua. Esitän artikkelin siirtoa. Jään odottamaan keskustelua, ei tässä mitään kiirettä.--Htm (keskustelu) 5. heinäkuuta 2021 kello 10.20 (EEST)
replies: text: Toivo Vuorelan Kansatieteen sanasto (SKS 1964) käyttää vain muotoa loude ja sanan selitys käsittelee vain käyttöä Peräpohjolassa. Otavan isossa tietosanakirjassa (Otava 1963) hakusanana on loude ja selityksen aiheena vain kodan kate. Uusi tietosanakirja (Tietosanakirja oy 1963) käyttää hakusanana loudetta, mutta mainitsee myös muodon loue. Selitys on kaksiosainen, ensimmäisenä merkitys kodan kate ja toisena ”Telttakankaasta tav. rakovalkean eteen tehty tuulensuoja.” Factassa (WSOY 1976) hakusanana on loude, mutta mainitaan myös loue. Pitäisikö sanan merkitys ’kodan kate’ käsitellä samassa artikkelissa kuin ’telttakankainen tuulensuoja’, vai olisiko parempi tehdä kaksi artikkelia?--Svallis (keskustelu) 5. heinäkuuta 2021 kello 14.00 (EEST)
replies: text: :Nykysuomen sanakirjan mukaan loude on 1) "tunturilappalaisten iso, karkeakankainen (tai tuohinen) kesäkodan kate 2) "isohko kangassuojus, telttakangas, joka leiriydettäessä pystytetään tuulen t. lumen suojaksi" 3) harvemmin "vanha vaatekaistale, esim. kuormanpeitto". Noista tuo 2-vaihtoehto sopisi nykylouteeseen. Wikimedia Suomen Slackissa kyselin (viitate [tähän] artikkeliin, jossa nimiongelmaa pohditaan, että mitä se mahtaisi olla jollain saamen kielellä ja sain vastauksen että "Pohjoissaameksi se on loavdda" ja linkin ilmaukseen muilla saamelaiskielillä tässä Vastaaja arveli ilman d.tä tai t:tä olavan muodon tulevan jostain suomen murteesta, jossa ei ole d:tä. Nykysuomen sanakirjassa "loue" on selostettu kansanomaiseksi ilmaukseksi: "iso lokkilintu, vars. harmaa- tai kalalokki" . Tälleen. --Htm (keskustelu) 5. heinäkuuta 2021 kello 14.15 (EEST)
replies: text: ::Suomen murteiden sanakirjassa on artikkeli molemmista sanoista, mutta loue-artikkeli käsittelee lokkia eli ei liity tähän kai mitenkään. Artikkeli loude kertoo vahvasta kankaasta valmistetusta suojapeitteestä ja sanan levinnäisyydeksi ilmoitetaan Peräpohjola ja Länsipohja. Murteissa sana esiintyy muodoissa loue, louve, louthen ja louvve. Sitten on vielä sanat loudekota ja loudevaate, joka Rovaniemen murteessa on muodossa louevaate.--Svallis (keskustelu) 5. heinäkuuta 2021 kello 15.16 (EEST)
thread_title:  Artikkelin nimi
Keskustelu:Aataminomena

message: Poistin artikkelista lähes kaiken tekstin, koska tässä muokkauksessa 3.4.2020 artikkeliin tuotu teksti oli (noin 97 prosenttisesti ungefär) suoraa kopiota Kysy.fi-sivuston vastauksesta ("Eläinten mahdollisesta aataminomenasta ei löytynyt tietoa lähteistämme"!) Kysy.fi-sivustoa ylläpitää Helsingin kaupunginkirjasto enkä huomannut sivulla merkintää siitä, että sen teksti olisi julkaistu vapaalla lisenssillä. Tekstin korjaaminen lienee helpompaa puhtaalta pöydältä. --Htm (keskustelu) 6. heinäkuuta 2021 kello 01.48 (EEST)
thread_title:  Tekijänoikeusrikkomus
Keskustelu:Muslimien uskonnollisuus

message: Englanninkielisen Wikipedian vastaava artikkeli käsittelee tapamuslimeja (vrt. tapakristitty). Tämän artikkelin pointtina taas tuntuu olevan, että muslimit ovat enimmäkseen hartaita ja pitäytyvät oikeana pitämässä opissaan tiukasti. --Miihkali (K • M) 6. heinäkuuta 2021 kello 18.05 (EEST)
replies: text: Ei ollut paras mahdollinen linkitys, mutta muista kielistä tuntuu toistaiseksi puuttuvan artikkeli muslimien uskonnollisuudesta. Toivo ja Toivo (keskustelu) 7. heinäkuuta 2021 kello 16.33 (EEST)
replies: text: : Ok. --Miihkali (K • M) 7. heinäkuuta 2021 kello 16.45 (EEST)
thread_title:  Kielilinkit
Keskustelu:Imperialismi

message: Uskoakseni tästä saisi pienellä kehityksellä Lupaavan. --Miihkali (K • M) 7. heinäkuuta 2021 kello 17.20 (EEST)
replies: text: Saisi kyllä. Kehitystä tarvittaisiin minusta lähinnä Syyt ja vaikutukset -osan selkeyttämiseen sekä kolonialismin ja imperialismin eron tarkennukseen. Nyt artikkeli ei mainitse kolonialismia mitenkään ennen kuin uuskolonialismi mainitaan imperialismiin liittyvänä käsitteenä. Olisi myös hyvä että suomenkieliselle sanalle olisi enemmän suomenkielisiä lähteitä, kun nyt artikkelia on lähteistetty lähinnä englanninkielisestä termistä kertovilla englanninkielisillä (tieto)sanakirjoilla.--Fotogurachan (keskustelu) 8. heinäkuuta 2021 kello 19.36 (EEST)
replies: text: : Olen samaa mieltä. ”Syyt ja vaikutukset” oli sikälikin epäonnistunut luku, että siinä pyöriteltiin myös sanojen määritelmiä. Tein nyt erillisen määritelmäluvun, joka on heti johdannon jälkeen. Pääkäsitteet on nyt määritelty Kielitoimiston sanakirjan avulla, joskin täydennän näitä määritelmiä hieman englanninkielisten sanakirjojen avulla. --Miihkali (K • M) 8. heinäkuuta 2021 kello 20.14 (EEST)
replies: text: :: Laajensin artikkelin määritelmiä Tieteen termipankin avulla. Imperialismin ja kolonialismin välisestä erosta on nyt muutama virke. --Miihkali (K • M) 22. heinäkuuta 2021 kello 12.27 (EEST)
replies: text: :::Nyt kannatan lupaavaksi. Jos tässä jotain haluaisi edelleen parannella, Syyt ja vaikutukset -osassa voisi avata keiden esittämiä näkemyksiä nuo neljä eri selitysmallia ovat. Nythän siellä kerrotaan ensimmäisen neljästä mallista olevan marxilainen tulkinta, mutta lopuille kolmelle ei annetta mitään taustoitusta.--Fotogurachan (keskustelu) 19. elokuuta 2021 kello 16.11 (EEST)
replies: text: :::: Täällä näyttäisi olevan pitkälti samat asiat kerrottuna, mutta seikkaperäisemmin. Katsotaanpa, jos jaksaisin kehittää artikkelia toivomaasi suuntaan. --Miihkali (K • M) 19. elokuuta 2021 kello 17.16 (EEST)

text: :::: Kannatan myös lupaavaksi. --PtG (keskustelu) 19. elokuuta 2021 kello 20.48 (EEST)

text: Kun artikkelissa sanotaan, että "Marxilaisen tulkinnan mukaan imperialismi on kapitalismin myöhäinen vaihe ja sen väistämätön seuraus", niin siihen voisi lisätä, että kyseessä ei ole Karl Marxin itsensä esittämä teoria, vaan 1900-luvun alussa eläneiden marxilaisten teoreetikkojen. Hobson (ei-marxilainen) on tuossa jo mainittukin, mutta myös Leninin ja hänen teoksensa Imperialismi kapitalismin korkeimpana vaiheena voisi mainita. Täällä on selostettu marxilaisten imperialismiteorioiden historiaa. --Risukarhi (keskustelu) 20. elokuuta 2021 kello 15.33 (EEST)
replies: text: : Teen tämän, kun seuraavan kerran Wikipediassa jotain laajempaa projektia väkerrän. Eli todennäköisesti melko pian. --Miihkali (K • M) 20. elokuuta 2021 kello 15.40 (EEST)
replies: text: :: Onko nyt parempi? --Miihkali (K • M) 24. elokuuta 2021 kello 14.02 (EEST)
replies: text: :::Paljon parempi, nyt menee ihan kevyesti ainakin lupaavaksi. Muutin Hobsonin siniseksi linkiksi. --Risukarhi (keskustelu) 24. elokuuta 2021 kello 21.01 (EEST)
Lupaavaksi ainakin kannatusta. --PtG (keskustelu) 25. elokuuta 2021 kello 20.59 (EEST)
</div>
thread_title:  Laatuarviointi
Keskustelu:Matthew Gregory Lewis

message: Linkit artikkelista tänne, korjattuna:
* Korhola, Mirka: Munkki paholaisen talutushihnassa. Maailmankirjat 5.12.2015.
* Niemelä, Kyösti: Romaanin päähenkilö pääsi roistoksi vasta vuonna 1796. Helsingin Sanomat 9.11.2015. (Arkistossa)
replies: text: --Abc10 (keskustelu) 9. heinäkuuta 2021 kello 09.32 (EEST)
thread_title:  Linkit talteen
Keskustelu:Kaikille rakkailleni

message: Omakustannealbumi, ilmeisesti Käyttäjä:Nitraus poistanut 9. kesäkuuta 2015. --Abc10 (keskustelu) 10. heinäkuuta 2021 kello 18.58 (EEST)
replies: text: Merkittävä per käsitelty laajasti luotettavissa lähteissä ja muutenkin siinä oli merkitty lähteitä aiheesta muualla osion alle.  --Zache (keskustelu) 11. heinäkuuta 2021 kello 11.58 (EEST)
replies: text: :  Toivo Kärki on merkittävä kansallinen säveltäjä. Hänen tuotantonsa, mukaanlukien ennenjulkaisematon, on merkittävää ja antaa tulevaisuuden musiikintutkijoille tärkeää ja antoisaa materiaalia. Kaikille rakkailleni -albumi sisältää 11 Toivo Kärjen sävellysten ensilevytystä ja  on mielestäni ehdottomasti luokiteltava merkittäväksi. Vastustan jyrkästi poistoa.--Xylita (keskustelu) 13. heinäkuuta 2021 kello 08.47 (EEST)
replies: text: :: Olet ripotellut eli spämmännyt tuotantoasi eli kirjaasi ja levyjulkaisujasi ympäri Wikipediaa vähintään kymmenin artikkelein (kirjalle löysin 87 osumaa, albumit ja singlelevyt päälle).  Joku kohtuus tähän mainontaan pitäisi saada. Wikipedian käyttö mainosalustana ei ole jokamiehenoikeus. --Abc10 (keskustelu) 13. heinäkuuta 2021 kello 09.05 (EEST)
replies: text: ::: Kyseessä ei toki ole mainostaminen vaan sellaisen tiedon tuominen saataville, jota ei ole missään muualla. En käsitä, mitä tuomittavaa siinä on. --Xylita (keskustelu) 13. heinäkuuta 2021 kello 10.14 (EEST)
thread_title:  Merkittävyys 

message: Muokkasin artikkeli ja samalla kun muotoilin sitä, niin poistin sen aiheesta muualla -osiossa olleen lehtijuttulistan samalla kun viitteistin tekstiä. Otan sen tänne keskustelusivulle kuitenkin talteen, koska se vaikuttaa hyödylliseltä
* Menneisyyden sävelistä syntyy laulu, Pitäjäläinen 3.4.2003
* Katja Hedberg: ''Näitä lauluja ei ole ennen kuultu!'', Savon Sanomat 31.1.2004
* Kati Partanen: ''Toivo Kärki elää musiikissaan'', Iisalmen Sanomat 16.2.2004
* Seppo Kononen: ''Kun Nilsiä Kuopion valtasi'', Savon Sanomat 16.2.2004
* Toivo Kärjen tuntemattomia sävellyksiä levylle, Helsingin Sanomat 13.2.2004
* Pirkka Siltari: ''Konsertillinen ”uutta” Toivo Kärkeä Kuopiossa'', Ilta-Sanomat 14.2.2004
* Päivi Laitinen: ''Ja sitten alkoi pyöritys,'' Pitäjäläinen 19.2.2004
* Juha Rantala: Levyarvostelut,  POP 3/2004
* Pekka Nissilä: Ramohvooni, Muusikko Kesä/heinäkuu 2004
Zache (keskustelu) 11. heinäkuuta 2021 kello 12.00 (EEST)
thread_title:  Aiheesta muualla osion lähdelista 

message: Eikö albumien kuvat pidä tallentaa fiwikiin eikä Commonsiin?--MAQuire (keskustelu) 30. joulukuuta 2021 kello 14.40 (EET)
thread_title:  Kuva
Keskustelu:Wanhan hywän ajan laulu

message: Käyttäjä:Xylitan massalisäyksiä. Omakustanne, jonka on tehnyt konkreettiseen muotoon yritys VL-media. Ehdotan poistoa. --Abc10 (keskustelu) 11. heinäkuuta 2021 kello 08.41 (EEST)
replies: text: Merkittävä per käsitelty laajasti luotettavissa lähteissä., , , , ,  Lisäksi säveltaiteen valtionpalkinnon ja Pro Finlandia-mitalin saaneen säveltäjän musiikin ensijulkaisut noin periaatteessa voisi ollla ihan lähtökohtaisestikin merkittäviä riippumatta siitä ovatko ne omakustanteita vai ei. --Zache (keskustelu) 11. heinäkuuta 2021 kello 12.58 (EEST)

text: Olen Zachen kanssa samaa mieltä, eli on minunkin mielestä merkittävä. --Kanasalaatti (keskustelu) 11. heinäkuuta 2021 kello 18.57 (EEST)
replies: text: :  Toivo Kärjen tasoisen säveltäjän tuotanto on merkittävää, mukaanlukien ennenjulkaisematon. Kyseisellä albumilla on 10 Kärjen sävellystä ensilevytyksinä, sanoittajina alan huippuammattilaisia kuten Kerttu Mustonen, Reino Helismaa, Juha Vainio, Vexi Salmi. Vastustan artikkelin poistoa.--Xylita (keskustelu) 13. heinäkuuta 2021 kello 09.56 (EEST)
thread_title:  Merkittävyys
Keskustelu Wikipediasta:Heinäkuun lähdetalkoot/2021

message: Botti näköjään laskee pisteitä kumulatiivisesti, kun samaan artikkeliin lisätään ensimmäinen lähde uudelleen edellisen lisäyksen tultua kumotuksi (kts. artikkeli Synthpop ja erään käyttäjän siitä saamat pisteet).  --Lax (keskustelu) 13. heinäkuuta 2021 kello 09.42 (EEST)
replies: text: Kappas. Kävin manuaalisesti poistamassa nuo pisteet, jos osasin tehdä oikein niin pitäisi näkyä botin seuraavassa päivityksessä.--Henswick (keskustelu) 13. heinäkuuta 2021 kello 17.09 (EEST)
thread_title:  Tuplapisteet
Keskustelu:The Brady Bunch

message: Olen melko varma että tätä sarjaa ei koskaan esitetty Suomen televisiossa.
Spin off -elokuvia on esitetty. 93.106.165.251 13. heinäkuuta 2021 kello 23.11 (EEST)
replies: text: Ei artikkelissa ole ainakaan sellaisesta mitään mainintaa. Wikipedia ei toisaalta ole kaikkitietävä – esimerkiksi tässä artikkelissa ei mainita lainkaan sitä, että Tesvisio esitti sarjaa Suomessa 1960-luvulla. --Prospero One (keskustelu) 13. heinäkuuta 2021 kello 23.21 (EEST)
thread_title:  Esitettykö Suomessa?
Keskustelu:Ananda Shankar

message: Onko tämä merkittävyyskyseenalaistus jonkinlaista kiusantekoa? Toistakymmentä julkaistua albumia isoilla kansainvälisillä levy-yhtiöillä, ja levyistä on otettu uusintojakin vaikka millä mitalla. Debyytti sattuu myös mahtumaan 1001 albumia jotka jokaisen on kuultava edes kerran eläessään -listalle. Tällaisten kyseenalaistaminen on kerta kaikkiaan ihmeellistä touhua, eikä merkittävyydestä pitäisi olla rahtusenkaan epäselvyyttä. --Sakramentti-Jaakko (keskustelu) 14. heinäkuuta 2021 kello 23.56 (EEST)
replies: text: Eikä tietenkään ole vaivauduttu ilmoittamaan artikkelin aloittajalle. Huoh. -- Cimon Avaro 15. heinäkuuta 2021 kello 00.32 (EEST)

text: Muokkasin rohkeasti ja palautin vandalismimuutoksena. Iivarius (keskustelu) 15. heinäkuuta 2021 kello 10.36 (EEST)

text: Kiitos tiedosta, käytännöt eivät olleet tiedossa kun etsin levyjulkaisuluetteloa artikkelista, se olisi hyvä olla ihan artikkelitekstissä --86.115.87.104 15. heinäkuuta 2021 kello 10.48 (EEST)
thread_title: Merkittävyyskyseenalaistus
Keskustelu:Iron Man 3

message: Kyseinen pääosan näyttelijä (Robert Downey jr.) palaa rooliinsa Iron Man / Tony Stark -Iron Man 4 (2023) elokuvassa? Erään Marvellin ja Disneyn trailerin mukaan 2024 tai 2027 (mikäli ei mene Tähtien sodan kanssa päällekkäin)? Lähteinä Marvellin ja Disneyn julkaisemat tiedot medialle ja yleisölle. AntManNCC01ED (keskustelu) 17. heinäkuuta 2021 kello 00.39 (EEST)
thread_title:  Tulossa oleva elokuva Iron Man 4
Keskustelu:Tristan da Cunha

message: Artikkeliin pitäisi saada kuva, jossa saarten sijainti näkyy kelvollisesti. Laittaisin itse, vaan en osaa. VJMV78 (keskustelu) 17. heinäkuuta 2021 kello 21.59 (EEST)
replies: text: Pitcairnsaaret ovat Tyynellämerellä, Tristan da Cunha on Atlantilla. Niiden ei varmaan tarvitse näkyä samalla kartalla.--Fotogurachan (keskustelu) 17. heinäkuuta 2021 kello 22.34 (EEST)
thread_title:  Kartta jossa Pitcairnsaarten sijainti näkyisi
Keskustelu:René de Obaldia

message: Obaldia lienee vielä nyt 18.7.2021 elossa, tai oli ainakin toukokuussa (lähde). Akatemian sivun päivitysvauhdista ei ole tietoa, mutta haulla ei kyllä tullut vastaan kuolinuutisiakaan. --Abc10 (keskustelu) 18. heinäkuuta 2021 kello 09.16 (EEST)
thread_title:  Elossa
Keskustelu:Kirjallisuusoppi

message: Minulla on nyt tämä kirja edessäni, ja sen nimi on tässä kirjoitettu muodossa Kirjallisuusoppi aapisesta äänirunoon niin takakannessa kuin Hosiaisluoman itse kirjoittamassa "Saatteeksi"-osiossakin. Myös kustantajan sivulla se on tässä muodossa. Ei siis Kirjallisuusoppi tai Kirjallisuusoppi. Aapisesta äänirunoon kuten artikkelissa nyt. --Savir (keskustelu) 18. heinäkuuta 2021 kello 23.06 (EEST)
replies: text: Joillain verkkosivuilla se on kirjoitettu pisteellä, joillain kaksoispisteellä, joillain ajatusviivalla ja joillain vain Kirjallisuusoppi aapisesta äänirunoon. Käytäntö siis vaihtelee. Kustantajan sivut ja kirja itsessään ovat kuitenkin sen verran virallisia lähteitä, että nähdäkseni artikkelin nimen voisi muuttaa muotoon Kirjallisuusoppi aapisesta äänirunoon. – KorsoTV Uusi (keskustelu) 27. toukokuuta 2023 kello 22.28 (EEST)
thread_title:  Nimi?